A századot az ausztriai Straßhofban állították fel, majd kiképzése után 1917. július 16-án a román frontra küldték, ahol Kézdivásárhelyen (más források szerint a közeli Imecsfalván) volt a bázisa. Röviddel később, 1917. július 25-én az egész légierőt átszervezték; ennek során a század hadosztályfelderítői ("Divisions-Kompanie 52", Flik 52D) feladatokat kapott. 1918 februárjában átvezényelték az olasz frontra. A nyári piavei offenzívában a 6. hadsereg részenként harcolt és San Giacomo de Veglia, illetve San Fior di Sopra tábori reptereiről indult bevetésekre. 1918 őszén egy újabb átszervezésben hadtesthez rendelt alegység ("Korps-Kompanie 52", Flik 52K) lett belőle.